Könnun VR á Fyrirtæki ársins 2020 hefst í febrúar . Könnunin snýst ekki aðeins um að velja fyrirtæki ársins heldur veita niðurstöðurnar víðtæka og áreiðanlega mynd af stöðu mála í innra umhverfi fyrirtækisins , er því frábært vinnutæki til umbótastarfs . Nánar á vr.is / 2020 . Allir geta tekið þátt ! Könnun VR á Fyrirtæki ársins 2020 verður send til allra félagsmanna VR . En til að gefa sem réttasta mynd af stöðu fyrirtækisins er mikilvægt að allt starfsfólk fyrirtækisins fái tækifæri til að taka þátt í könnuninni . Forsenda þess að fyrirtækið komi til greina í vali á Fyrirtæki ársins 2020 er að allir starfsmenn hafi tækifæri til þátttöku . Helmingsafsláttur af kostnaði við þátttöku Fyrirtæki bera ekki kostnað vegna þátttöku starfsmanna sem eru félagsmenn í VR en greiða fyrir starfsfólk sem er utan félagsins . VR hefur ákveðið að niðurgreiða þátttökukostnað fyrirtækja í könnuninni 2020 um helming . Nánar um kostnað hér . Fimm fyrirtæki valin í hverjum flokki Í maí 2020 verður tilkynnt hvaða fyrirtæki hafa orðið fyrir valinu sem Fyrirtæki ársins . Valið á Fyrirtæki ársins byggir á niðurstöðum í níu lykilþáttum og eru fimm fyrirtæki valin í hverjum flokki af þremur stærðarflokkum . Sjá nánar um framkvæmdina og um lykilþættina . Viðurkenningar eru veittar í þessum flokkum : Minni fyrirtæki - Færri en 30 starfsmenn Meðalstór fyrirtæki - 30 til 69 starfsmenn Stærri fyrirtæki - 70 starfsmenn eða fleiri Fyrirmyndarfyrirtækin 45 Fyrirtæki sem eru í fimmtán efstu sætunum í hverjum flokki fá titilinn Fyrirmyndarfyrirtæki , alls 45 talsins , og eru fyrirtækin í fimm efstu sætunum Fyrirtæki ársins .